महाराष्ट्र का रहने वाला था, इस साल संदिग्ध मौत का चौथा मामला
IIT Madras BTech student dies by suicide भारतीय प्रौद्योगिकी संस्थान मद्रास (IIT मद्रास)  में शुक्रवार को एक स्टूडेंट ने सुसाइड कर लिया। मीडिया रिपोर्ट्स के मुताबिक IIT मद्रास का में इस साल सुसाइड का ये चौथा और 2018 के बाद से ये 12वां केस है।
भारतीय प्रौद्योगिकी संस्थान मद्रास (IIT मद्रास) में शुक्रवार को एक स्टूडेंट ने सुसाइड कर लिया। पुलिस ने बताया कि सेकेंड ईयर का स्टूडेंट महाराष्ट्र का रहने वाला था और यहां से केमिकल इंजीनियरिंग कर रहा था। मीडिया रिपोर्ट्स के मुताबिक IIT मद्रास में इस साल संदिग्ध मौत का यह चौथा मामला है और 2018 के बाद से ये 12वां केस है।
स्टूडेंट की बॉडी को पोस्टमॉर्टम के लिए भेज दिया गया है। पुलिस मामले की जांच में जुटी है।
तीसरा केस- 2 अप्रैल को  PhD स्टूडेंट सचिन ने सुसाइड किया था
इसके 19 दिन पहले यानी 2 अप्रैल को IIT-मद्रास से PhD कर रहे स्टूडेंट ने तमिलनाडु के वेलाचेरी में अपने कमरे में आत्महत्या कर ली थी। मरने वाला छात्र पश्चिम बंगाल का रहने वाला था। 32 साल के PhD स्कॉलर सचिन कुमार जैन ने मरने से एक दिन पहले 31 मार्च को अपना वॉट्सऐप स्टेटस अपडेट किया था। इसमें लिखा था- आई एम सॉरी नॉट गुड एनफ यानी मुझे माफ करना मैं किसी लायक नहीं।
इस साल IIT मद्रास में किसी स्टूडेंट के आत्महत्या करने की यह तीसरी घटना है, जबकि 2018 के बाद से आत्महत्या का यह 11वां मामला है। पूरी खबर यहां पढ़ें...
दूसरा केस- 14 मार्च को बीटेक थर्ड ईयर के पुष्पक ने सुसाइड किया था
इससे पहले 14 मार्च को मद्रास IIT कैंपस में बीटेक थर्ड ईयर के स्टूडेंट पुष्पक ने फांसी लगाकर जान दे दी थी। 20 साल का पुष्पक आंध्र प्रदेश का रहने वाला था। कोट्टुरपुरम पुलिस ने कहा था कि पढ़ाई पर फोकस न कर पाने के कारण वह परेशान था। इसलिए उसने यह कदम उठाया। पूरी खबर यहां पढ़ें...
पहला केस- 14 फरवरी को रिसर्च स्कॉलर सनी ने सुसाइड किया था
14 फरवरी को मद्रास IIT में महाराष्ट्र के एक रिसर्च स्कॉलर 24 साल के स्टीफन सनी नाम के स्टूडेंट ने आत्महत्या की थी। वह इलेक्ट्रिकल इंजीनियरिंग की पढ़ाई कर रहा था। सनी हॉस्टल के कमरे में फांसी से लटका मिला था। पुलिस को सनी के पास से एक नोट मिला था, जिस पर don’t prosecute (मुकदमा न करें) लिखा हुआ था। 
ये खबरें भी पढ़ सकते हैं...
IIT स्टूडेंट्स के सुसाइड पर CJI ने कहा था- पता नहीं संस्थान कहां गलती कर रहे
IIT संस्थानों में स्टूडेंट्स के सुसाइड की बढ़ती घटनाओं को लेकर चीफ जस्टिस डीवाई चंद्रचूड़ ने अपना दर्द साझा किया था। उन्होंने कहा था, 'इन घटनाओं के बारे में सोचकर चिंता होती है। उन बच्चों के पेरेंट्स के बारे में सोचता हूं तो दिल दुखता है।पूरी खबर यहां पढ़ें...
सुसाइड करने वाले IIT स्टूडेंट का परिवार बोला- भेदभाव हुआ, कहा- साथी जाति को लेकर प्रताड़ित करते थे
IIT बॉम्बे के स्टूडेंट दर्शन सोलंकी के सुसाइड करने के तीन दिन बाद उसकी बहन और चाची ने उसके दोस्तों पर आरोप लगाया था। उन्होंने कहा था- दर्शन ने बताया था कि उसके दोस्त उसके साथ जातिगत भेदभाव करते थे। हालांकि IIT बॉम्बे की अथॉरिटी ने कहा कि कैंपस में किसी भी तरह का भेदभाव नहीं किया जाता। पूरी खबर यहां पढ़ें...